OpenLLM-France/wikimedia huggingface dataset:
# Jefferson Heights

Jefferson Heights és una concentració de població designada pel cens dels Estats Units a l'estat de Nova York. Segons el cens del 2000 tenia 1.104 habitants.

## Demografia

Segons el cens del 2000, Jefferson Heights tenia 1.104 habitants, 382 habitatges, i 241 famílies. La densitat de població era de 290 habitants/km².
Dels 382 habitatges en un 23,3% hi vivien nens de menys de 18 anys, en un 50,8% hi vivien parelles casades, en un 8,6% dones solteres, i en un 36,9% no eren unitats familiars. En el 34,3% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,8.
Per edats la població es repartia de la següent manera: un 16,1% tenia menys de 18 anys, un 4,8% entre 18 i 24, un 19,5% entre 25 i 44, un 19,8% de 45 a 60 i un 39,8% 65 anys o més.
L'edat mediana era de 55 anys. Per cada 100 dones de 18 o més anys hi havia 66,8 homes.
La renda mediana per habitatge era de 43.750 $ i la renda mediana per família de 45.365 $. Els homes tenien una renda mediana de 47.109 $ mentre que les dones 22.031 $. La renda per capita de la població era de 17.321 $. Entorn del 2,6% de les famílies i el 7,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jefferson Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- Jefferson Heights». American Fact Finder. Oficina del Cens dels Estats Units, 12-01-2010.
# Kilwinning n°0

Kilwinning n°0 és una cèlebre lògia maçònica, constituïda a la ciutat de Kilwinning, a Escòcia sota els auspicis de la Grand Lodge of Scotland.
Kilwinning n°0 és sovint esmentada com la lògia maçònica més antiga d'Escòcia, fins i tot del món. Els orígens de la corporació de la qual n'és procedent es remuntarien al segle xii.
Porta el número zero al registre de la Grand Lodge of Scotland, en resposta a baralles històriques de precedència amb la Lodge Mary's Chapel n°1 d'Edimburg que van tindre lloc a l'origen de la publicació dels segons Estatuts Schaw el 1599.
Aquesta discussió va prosseguir fins a 1807, data en què la Grand Lodge of Scotland i la Grand Lodge of Kilwinning es van reunir a Glasgow. La precedència que reclamava la lògia de Kilwinning li va ser aleshores reconeguda per l'adjudicació del número "0" que li permetia aparèixer al capdavant de les lògies de la Grand Lodge of Scotland, davant Mary's Chapel n°1. A canvi, la lògia de Kilwinning va acceptar de renunciar a la seva independència i de posar fi a la seva separació de la Grand Lodge of Scotland.
Avui practica el Ritu Estàndard d'Escòcia que apel·la al seu origen.

## Notes i referències

* ↑ Segons les definicions dels diferents historiadors que no empren tots els mateixos criteris per definir el moment a partir del qual es pot parlar de lògia maçònica, diferent de la corporació dels maçons
* ↑ Tailby, Young, A brief history of lodge mother Kilwinning N° 0 Arxivat 2006-11-26 a Wayback Machine. (anglès) (verificat el 14 d'abril de 2007)
* ↑ (anglès) History Of The Mother Lodge Arxivat 2010-09-02 a Wayback Machine. (consultat el 6 de març de 2008)

## Bibliografia

* David Stevenson, Les premiers Francs-maçons, editor: Ivoire-Clair, any 1999 (isbn 2-913882-02-1).

## Enllaços externs

* (francès) Aux origines de la légende Arxivat 2008-11-13 a Wayback Machine. LNF - "William Preston"
* (anglès) Lodge Mother Kilwinning No.0, web oficial, (verificat el 17 de juny de 2007).
* (anglès) Tailby, Young, A brief history of lodge mother Kilwinning N° 0 Arxivat 2006-11-26 a Wayback Machine., (verificat el 14 d'abril de 2007).
# George Town (illes Caiman)

George Town és la capital i la ciutat principal de les illes Caiman, un territori d'ultramar britànic. Situada a l'illa de Grand Cayman, té una població estimada de 30.570 habitants (2006), cosa que significa que s'hi concentra més del 60% de la població de les illes.
És el cor financer i industrial del país, amb més de 600 bancs domiciliats a la ciutat, molts dels quals són filials de bancs europeus. Molts d'aquests bancs són només societats pantalla per tal de poder redirigir els beneficis de les empreses i no pagar impostos als seus països d'origen. Gràcies a la condició de paradís fiscal de les illes Caiman, George Town gaudeix des de fa anys d'una puixança econòmica important, amb la presència de diversos centres comercials.
El turisme és la segona font d'ingressos, ja que les illes Caiman s'han convertit en una destinació exòtica i molt buscada per aquelles persones que desitgen unes vacances de luxe. El port de George Town acull vaixells de creuer i també té una terminal de càrrega. Prop de la ciutat hi ha l'Aeroport Internacional Owen Roberts.
# Arno Wallaard

Arno Wallaard (Noordeloos, Giessenlanden, 13 d'octubre de 1979 - Ídem, 28 de febrer de 2006) va ser un ciclista neerlandès que fou professional de 2003 a 2006. Va morir sobtadament després d'un entrenament.
En homenatge seu, l'Omloop Alblasserwaard va passar a anomenar-se Arno Wallaard Memorial.

## Palmarès

* 1999
** 1r a l'Omloop Alblasserwaard
* 2001
** Campió dels Països Baixos en ruta sub-23
** 1r a la Volta a Colònia amateur
** Vencedor d'una etapa a la Volta a Turíngia
* 2002
** 1r a la Volta a la província d'Anvers
* 2004
** 1r al Noord Nederland Tour (juntament amb 21 ciclistes)
** Vencedor d'una etapa a l'Olympia's Tour
* 2005
** 1r al Tour d'Overijssel
** 1r al Gran Premi Eaux Minérales de Beckerich

## Referències

* ↑ «Muere tras un entrenamiento el holandés del Shimano Wallaard». as.com, 01-03-2006 [Consulta: 19 desembre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Montserrat Jou i Parrot

Montserrat Jou i Parrot, (Manresa, 12 de juliol de 1943) és una escaladora i alpinista catalana que va esdevenir la primera alpinista de l'Estat i la tercera europea a superar els 7.000 m. (Noshaq occ. 7.492 m).
Ha estat vinculada al Centre Excursionista de la Comarca del Bages des dels anys seixanta i és membre activa del GAME (Grupo de Alta Montaña Española) i del Grup d'Alta Muntanya del Club Muntanyenc Barcelonès).
Va iniciar-se a Montserrat, després escalà als Pirineus (Aneto, Mont Perdut, Punta Alta, Besiberri, Posets, Pica d’Estats, Vathleitosa...). Als Alps va fer el Mont Blanc (4.804 m), amb Carme Oliver i Montserrat Dalmau.
Destaca també per les moltes ascensions fetes a fora d'Europa com, per exemple, al Marroc (Couloir Tiskin, 3.938 m, i Toubkal, 4.165 m), al mont Kenya i a Tanzània (Kilimanjaro, 1970), diversos cims a Groenlàndia (1972), a l'Afganistan (l'Hindu Kush, 1975), Perú (Chopicalqui) i a l'Iran (Damavand, 5. 671m., 1977).

## Premis

* Medalla de plata col·lectiva (1970) i medalla de plata individual (1975) de la Federació Espanyola de Muntanyisme.
* Cinquena classificada en l'elecció “Mejor Deportista Femenino“,
* III trofeu Medalla d'or gesta humanoesportiva de Mundo Deportivo (1976).

## Referències

* ↑ Casanovas, Francesc Roma i. Història social de l'excursionisme català: el franquisme. Cossetània Edicions, 2008. ISBN 9788497913331.
* ↑ Fornells, Fernando «La operación Andes-Peru 1978». Mundo Deportivo, 10-08-1978, pàg. 1.
* ↑ «Montserrat Jou | enciclopèdia.cat». [Consulta: 26 setembre 2019].
* 1 2 3 Font, Lluïsa; Parcerisas, Conxita. «Dones i cultura esportiva: Montserrat Jou». Manresanes que han fet història. [Consulta: 13 maig 2023].
* ↑ Club, American Alpine. American Alpine Journal, 1973 (en anglès). The Mountaineers Books, 1997-10. ISBN 9780930410704.
* ↑ «Edición del domingo, 09 mayo 1976, página 57 - Hemeroteca - Lavanguardia.es». [Consulta: 26 setembre 2019].
* ↑ «Una "primera" en el Himalaya». Mundo Deportivo, 17-04-1984, pàg. 1.

## Enllaços externs

* Grupo de Alta Montaña Español GAME
# Neoperla maolanensis

Neoperla maolanensis és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a la Xina: Gansu.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Yang, D. & J. Yang, 1993. Entomotaxonomia 15(4):235.
* ↑ Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Du & Sivec, 2005. A: Yang, X. K. (Ed.). Insect Fauna of Middle-west Qinling Range and South Montains of Gansu Province, 49.
* ↑ Perlidae Species Listing Arxivat 2011-01-16 a Wayback Machine. (anglès)

## Enllaços externs

* Encyclopedia of Life (anglès)
* BioLib (anglès)
# Millstreet

Millstreet (en irlandès, Sráid an Mhuilinn) és un poble irlandès situat al comtat de Cork, província de Munster. La seva població és d'aproximadament 1.500 habitants.
La localitat es troba a 57 quilòmetres de Cork i està connectada a la capital del comtat a través de la línia ferroviària Mallow-Killarney-Tralee. Malgrat la seva reduïda grandària, ha albergat grans esdeveniments com el Festival de la Cançó d'Eurovisió 1993.

## Història

Millstreet va formar part de la baronia Muskerry West fins a finals del segle XIX. Amb l'aprovació de la llei de govern local de 1898, va passar a formar part del comtat de Cork, integrat a la província de Munster. En aquest temps disposava tan sols d'un bar i d'una església catòlica dedicada a Sant Patrici.
El poble va veure impulsat el seu desenvolupament amb l'obertura de l'estació de ferrocarril el 16 d'abril de 1853. Encara que la línia va quedar tancada al tràfic de mercaderies en 1976, causat en part al desenvolupament del sistema de carreteres, l'estació s'ha mantingut oberta al tràfic de passatgers i ha estat reformada en els anys 1990.
Durant dècades, Millstreet va ser coneguda pel seu barracó militar i pel seu centre eqüestre, Green Glens Arena, que al segle xx va ser reconvertit en una instal·lació multiusos. L'esdeveniment més important de la història del poble va ser la celebració del Festival de la Cançó d'Eurovisió 1993, després que el propietari i veí local, Noel C. Duggan, oferís el seu recinte de franc a la televisió pública RTÉ. La inusual proposta va rebre el suport d'autoritats locals i nacionals, així com d'empreses de la regió, i va propiciar una reforma de la línia ferroviària per rebre trens més grans.
A més, Green Glens ha albergat esdeveniments com el campionat del pes supermitjà (WBO) de 1995, la Convenció Europea de Malabarisme (2006 i 2014) i concerts de The Prodigy, James Blunt i Westlife.
Millstreet està agermanada des de 1985 amb Pommerit-li-Vicomte (Bretanya, França).

## Vegeu també

* Festival de la Cançó d'Eurovisió 1993

## Referències

* 1 2 «The Eurovision in Millstreet: Looking back 20 years on». The Irish Examiner, 14-05-2013. [Consulta: 3 gener 2015].
* ↑ Kennedy O'Connor. {{{títol}}} (en anglès). Carlton Books Limited.

## Enllaços externs

* Portal oficial de Millstreet (anglès)
# Kilòmetre Zero de Romania

El monument del Kilòmetre Zero de Romania (en romanès Kilometrul zero) està situat al centre de Bucarest, Romania davant de l'església de Sant Jordi (en romanès Sfantul Gheorghe). Aquest monument fou creat per Constantin Baraski l'any 1938. Les distàncies des de Bucarest a les altres ciutats de Romania es mesuren des d'aquest monument.
El monument és una esfera que es divideix en vuit seccions, cadascuna d'elles representa a les províncies històriques romaneses: Muntènia, Dobrogea, Bessaràbia, Moldàvia, Bucovina, Transsilvània, Banat i Oltènia. Algunes de les ciutats inscrites són Chişinău, Orhei, Tighina, que actualment formen part de la República de Moldàvia, i que fins a l'any 1940 formaven part de la Gran Romania.

## Referències

* 1 2 «Locul saptamanii: Cele doua "kilometre 0" ale Bucurestiului» (en romanès). Metropotam. Arxivat de l'original el 26 de setembre 2021. [Consulta: 19 setembre 2021].
# Arno Nadel

Arno Nadel (5 d'octubre de 1878 - març de 1943) va ser un musicòleg, compositor, dramaturg, poeta i pintor jueu. Arno Nadel va estudiar a Königsberg amb el mestre Eduard Birnbaum. El 1895 es va traslladar a Berlín i es matriculà al Hochschule für dau Wissenschaft des Judentums. Després de graduar-se va treballar a la Synagoge am Kottbusser Ufer com a educador i director de cor. Va treballar diversos anys en una antologia de música de sinagoga, que va acabar l'any 1938 i va intentar publicar en set volums. Nadel era també un prolific dramaturg i poeta. Als inicis de 1918, Nadel s'inicià al món de la pintura i creà diversos autoretrats i escenes bíbliques. El març de 1943 va ser deportat a Auschwitz, on va ser assassinat.

## Obres publicades

* Aus vorletzten und letzten Gründen. Berlin 1909
* Cagliostro. Berlin 1913
* Um dieses alles. München [u.a.] 1914
* Adam. Leipzig 1917
* Jacob Steinhardt. Berlin 1920
* Das Jahr des Juden. Berlin 1920 (together with Joseph Budko)
* "Rot und glühend ist das Auge des Juden". Berlin 1920
* Der Sündenfall. Berlin 1920
* Der Ton. Leipzig 1921
* Das gotische ABC. Berlin 1923
* Heiliges Proletariat. Konstanz 1924
* Die Erlösten. Berlin 1924
* Tänze und Beschwörungen des Weissagenden Dionysos. Berlin 1925
* Drei Augen-Blicke. Berlin 1932
* Das Leben des Dichters. Berlin 1935
* Der weissagende Dionysos. Heidelberg 1959; wieder 1986

### Obres com a editor

* Jontefflieder. Berlin 1919
* Jüdische Volkslieder. Berlin (1920), Band 1,1 und 1,2
* Jüdische Liebeslieder. Berlin [u.a.] 1923
* Die Haggadah des Kindes. Berlin 1933
* Zemirōt šabat. Berlin 1937

### Traduccions

* Samuel Lewin: Chassidische Legende. Charlottenburg 1924
* S. Ansky: Der Dybuk. Berlin 1921

## Bibliografia

* Kerstin Schoor: Vom literarischen Zentrum zum literarischen Ghetto: deutsch-jüdische literarische Kultur in Berlin zwischen 1933 und 1945. Wallstein, Göttingen 2010, ISBN 978-3-8353-0656-1
* Jascha Nemtsov: Arno Nadel. Sein Beitrag zur jüdischen Musikkultur. Hentrich & Hentrich Verlag, Berlin 2008, ISBN 978-3-938485-89-7.
* Christine Zahn: Wer den Maler Arno Nadel noch nicht kennt, weiß von dem Dichter und findet in ihm den Musiker wieder. In: Juden in Kreuzberg. Edition Hentrich, Berlin 1991, ISBN 3-89468-002-4
* Lexikon deutsch-jüdischer Autoren. Band 17, de Gruyter, Berlin 2009, S. 250–257

## Referències

* ↑ «Arno Nadel». Arxivat de l'original el 5 agost 2014.
* ↑ «Arno Nadel». Arxivat de l'original el 23 gener 2014.
# Calonectris

Calonectris és un gènere d'ocells marins de la família dels procel·làrids (Procellariidae). Aquestes baldrigues habiten a l'Atlàntic i al Pacífic Occidental. El gènere va ser introduït l'any 1915 pels ornitòlegs Gregory Mathews i Tom Iredale amb la Baldriga ratllada com a espècie tipus.

## Taxonomia

Segons la classificació del Congrés Ornitològic Internacional (versió 7.2, 2017) aquest gènere està format per 4 espècies:
* Calonectris borealis - Baldriga cendrosa atlàntica
* Calonectris diomedea - Baldriga cendrosa mediterrània.
* Calonectris edwardsii - Baldriga de Cap Verd.
* Calonectris leucomelas - Baldriga ratllada.

## Referències

* ↑ Mathews, Gregory M.; Iredale, Tom «On some petrels from the North-East Pacific Ocean». Ibis, vol. 57, 3, 1915, pàg. 572–609 [590, 592]. DOI: 10.1111/j.1474-919X.1915.tb08206.x.
* ↑ Jobling, James A. The Helm Dictionary of Scientific Bird Names. Londres: Christopher Helm, 2010, p. 86, 267. ISBN 978-1-4081-2501-4.
* ↑ Kuhl, Heinrich. Beiträge zur Zoologie und vergleichenden Anatomie (en german, latin). Frankfurt am Main: Verlag der Hermannschen Buchhandlung, 1820, p. 148.
* ↑ «Petrels, albatrosses». IOC World Bird List Version 11.2. International Ornithologists' Union, 01-07-2021. [Consulta: 2 gener 2022].
# Nowy Dwór Królewski

Nowy Dwór Królewski és un municipi de Polònia, situat al districte de Kujawsko-Pomorskie i que es va constituir a l'edat mitjana. Al poble hi ha un palau.
# Milltown

«Milltown» té aquests significats:
* Milltown (Dakota del Sud), població dels Estats Units a l'estat de Dakota del Sud
* Milltown (Indiana), poble dels Estats Units a l'estat d'Indiana
* Milltown (Montana),
* Milltown (Nova Jersey), població dels Estats Units a l'estat de Nova Jersey
* Milltown (Wisconsin), població dels Estats Units a l'estat de Wisconsin
* Milltown (anglès) o Baile an Mhuilinn (Galway) (gaèlic irlandès), població al comtat de Galway (Irlanda)
* Milltown (anglès) o Baile an Mhuilinn (Kerry) (gaèlic irlandès), població al comtat de Kerry (Irlanda)
* Milltown (anglès) o Baile an Mhuilinn (Kildare) (gaèlic irlandès), població al comtat de Killdare (Irlanda)
# Joan d'Aragó i de Castella

Joan d'Aragó (v 1330 - Bilbao 1358), infant d'Aragó, senyor d'Elx i senyor de Biscaia.
Fill segon del comte de Barcelona i rei d'Aragó Alfons el Benigne i la seva segona esposa, Elionor de Castella.
El 1354 es casà amb Isabel Díaz de Haro, senyora de Biscaia, filla al seu torn de Joan de la Cerda i de Maria Díaz de Haro. Tingueren dos fills:
* Isabel de la Cerda (?-d1365)
* Florentina d'Aragó (?-d1365)

## Referències

* ↑ «Joan d'Aragó i de Castella». Gran Enciclopèdia Catalana. Barcelona: Grup Enciclopèdia Catalana.
# Kim Grant

Kim Grant (25 de setembre de 1972) és un futbolista ghanès. Va disputar 7 partits amb la selecció de Ghana.

## Estadístiques

Selecció de Ghana :
| Anys | Partits | Gols |
| 1996 | 3 | 1 |
| 1997 | 4 | 0 |
| Total | 7 | 1 |

## Referències

* ↑ National Football Teams
# Orbón

Orbón és un poblet de la parròquia de Piarnu, al conceyu asturià de Castrillón. Es troba a 5,20 km de Piedrasblancas, la capital del conceyu, a una altitud mitjana de 118 msnm.

## Referències

* ↑ (en castellà) Butlletí oficial del Principat d'Astúries, 09-07-2008, pàg. 15739.
* ↑ «Còpia arxivada» (en castellà). Determinación de los topónimos oficiales del concejo de Castrillón, pàg. 5. Arxivat de l'original el 2020-09-26 [Consulta: 12 desembre 2023].
* ↑ Diccionario geográfico de Asturias (en castellà). Oviedo: Editorial Prensa Asturiana, S.A., 2000.
# Gai Yigaal Assulin

Gai Yigaal Assulin (en hebreu: גיא יגאל אסולין; nascut a Akko, Israel, el 9 d'abril de 1991), és un futbolista israelià, format a les categories inferiors del FC Barcelona i considerat en el seu moment com una de les grans perles de La Masia. És el jugador més jove en haver debutat amb la selecció israeliana.

## Biografia

Després d'una gran temporada en el seu país amb el Beitar Nes Tubruk FC i passar per unes proves prèvies del Barça en Andorra i amb la benedicció del director esportiu Josep Colomer, va fitxar pel club blaugrana l'any 2004.
Després de la pujada de Bojan Krkic i Giovanni Dos Santos al primer equip, Assulin és un dels jugadors més destacats del planter. Les seves principals credencials són una gran velocitat, desimboltura en l'un contra un i visió de gol amb facilitat.
El 2007 va estar a punt de fitxar pel Chelsea Football Club, que va mostrar el seu interès pel jove jugador encara que sense arribar a un acord ferm, quedant-se en el planter culer. Aquest mateix any, va debutar amb el primer equip en les semifinals de la Copa Catalunya contra el Girona Futbol Club.
El 25 de març del 2008 va debutar amb la selecció absoluta del seu país, Israel, al jugar un partit amistós contra la selecció de Xile (1-0), convertint-se en el jugador israelià més jove a debutar amb la seva selecció.

## Referències

* ↑ «Gai Assulin, d'estrella de La Masia a fitxar per l'AC Crema de la Serie D». 324.cat, 15-02-2021 [Consulta: 17 febrer 2021].

## Enllaços externs

* Web de Gai Assulin (castellà)
# Arti

Arti va ser una reina nubia d'Egipte durant la dinastia XXV.
Arti en jeroglífic :
Arti era filla del rei Piankhi i era l'esposa de Xebitku. És coneguda per l'estàtua de Haremakhet avui exposada al Museu d'Antiguitats del Caire (49157) provinent de Karnak. El seu nom apareix a la base d'aquesta estàtua acompanyat de la frase "Filla del rei Piankhi, esposa del rei Xebitku".
Va ser enterrada a la necròpolis d'Al-Kurru, a la tomba Ku.6.

## Referències

* 1 2 Dodson i Hilton, 2004, p. 236-238.
* ↑ Dunham i Laming Macadam, 1949, p. 142.
* ↑ Grajetski, 2005, p. 91.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Dunham, Dows; Laming Macadam, M. F. «Names and Relationships of the Royal Family of Napata». The Journal of Egyptian Archaeology, 35, 1949, pàg. 139-149.
* Grajetski, Wolfram. Ancient Egyptian Queens: a hieroglyphic dictionary (en anglès). Londres: Golden House Publications, 2005. ISBN 0954721896.
# Nowy Targ

Nowy Targ és un poble al sud-est de Polònia, el 2006 comptava amb una àrea urbana d'aproximadament 33.460 habitants. És la capital d'una powiat (Powiat Nowotarski) separada dintre del voivodat de Petita Polònia. Per Nowy Targ hi passa el riu Dunajec.

## Cultura i lleure
### Cinema

* Cinema "Tatry"
* Cinema Kabina

### Museu

* Museu of Podhale (Muzeum Podhalańskie PTTK)

## Educació

* Podhalańska Państwowa Wyższa Szkoła Zawodowa

## Esport

* Podhale Nowy Targ
* Szarotka Nowy Targ

## Ciutats agermanades

* Radevormwald - Alemanya
* Kežmarok - Eslovàquia
* Évry (Essonne)
* Roverbella - Itàlia

## Enllaços externs

* Ajuntament de Nowy Targ
# Ta Kentit

Ta Kentit o Ta-Seti (Terra de l'arc) fou el nom del nomós I de l'Alt Egipte. La capital fou Abu (Elefantina) i les ciutats principals Siene (Sunet, avui Aswan) i Nubyt (àrab Kom Ombo). Era el nomós més meridional del país ja a la frontera amb Núbia i apareix esmentat al papir d'Abidos. Va existir fins a l'època romana.
Els déus principals eren Khnum, Satet o Satis (ambdós amb temple a Abu), Isis (amb un temple a Siene), Horus i Sobek (amb temple a Kom Ombo). Ta-Seti fou, per extensió, el nom donat a Núbia pels egipcis.

## Referències

* ↑ Bunson, Margaret. Encyclopedia of ancient Egypt. Rev. ed. New York: Facts on File, 2002. ISBN 978-1-4381-0997-8.
* 1 2 «Nomes, cities and sites» (en anglès). Kibutz Reshafi. Arxivat de l'original el 2019-04-05. [Consulta: 8 octubre 2022].
# Pierre Léonard Vander Linden

Pierre Léonard Vander Linden era un entomòleg belga, nascut el 12 desembre de 1797 i va morir el 5 abril 1831.
Gràcies a una subvenció (1817), va poder estudiar a Itàlia entre d'altres amb el botànic Antonio Bertoloni (1775-1869) i el zoòleg Ranzani Camillo (1775-1841). Va obtenir el seu doctorat a Bolonya el 1821. Aquell any va anar a viure a París.
Van Der Linden torna a Bèlgica el1822 i va obtenir l'any següent un altre doctorat en medicina a la Universitat estatal de Lovaina. Va ser el primer professor de Zoologia de Bèlgica, al Museu de Ciències i Lletres. Va ensenyar ciències naturals a l'Ateneu.
Aquest professor de zoologia s'especialitzà en l'estudi dels himenòpters. En particular, va publicar Observations sur les hymenoptères d'Europe de la famille des fouisseurs, la premera part amb el títol de Scoliètes, sapygites, pompiliens et sphégides el 1827 i la segona sota el de Bembecides, labrates, nyssoniens i crabronites el 1829. Ell és també l'autor de l'Essai sur les insectes de Java et des îles voisines (1829) i Quelques mots sur le choix d'un nouveau souverain pour la Belgique (1830). La seva col·lecció s'ha conservat.

## Referències

* (francès) Daniel Pauly (2001). Bibliographie des Hyménoptères de Belgique précédée de notices biographiques (1827–2000). Première partie, Notes faunistiques de Gembloux, 44: 37–84. (ISSN 0770-2019) Arxivat 2007-09-27 a Wayback Machine.